তিনি সোমবার দুপুরে একমাত্র মেয়ে ববিকে নিয়ে মাথাভাঙ্গা নদীতে গোসল করতে এসেছিলেন। এরপরই তার চোখের সামনেই নদীর স্রোত মেয়েকে ভাসিয়ে নিয়ে যায়।    প্রত্যক্ষদর্শীরা জানান,চুয়াডাঙ্গা শহরতলীর দোলৎদিয়াড় গ্রামের দক্ষিণপাড়ার বাসিন্দা বাবুল আক্তার  তার একমাত্র মেয়ে স্থানীয় সরকারী প্রাথমিক বিদ্যালয়ের প্রথম শ্রেণীর ছাত্রী ববি (৭) কে নিয়ে গোসল করতে আসেন বাড়ির পাশ দিয়ে বয়ে যাওয়া মাথাভাঙ্গা নদীতে।    বাবুল আক্তার জানান,দুপুর ১ টার দিকে আমি ও ববি নদীতে নামি। এরপর আমি শরীরে সাবান মাখার সময় পিছনে তাকিয়ে দেখি আমার মেয়ে ভেসে যাচ্ছে। এ সময় আমি তার মাথার চুল চেপে ধরে তাকে বাঁছানোর চেষ্টা করেও ব্যর্থ হয়। এরপর তার চিৎকারে নদীতে গোসল করতে আসা নারী-পুরুষ ছুটে এসে তাকে খুঁজাখুজি শুরু করে। পরে স্থানীয় অর্ধশতাধিক যুবক দূর্ঘটনাস্থল থেকে নদীর ৪/৫ কিলোমিটার খুজেও  ববির কোন সন্ধান করতে পারেননি।    বিকাল ৫ টার দিকে দূর্ঘটনাস্থলে গিয়ে দেখা গেছে,একমাত্র মেয়েকে হারিয়ে ঘটনার পর থেকেই নদীর কিনারে নির্বাক হয়ে পানির দিকে তাকিয়ে রয়েছে বাবুল আক্তার। তাকে ঘিরে মাথাভাঙ্গা নদীর কিনারে অবস্থান নিয়েছে হাজারো নারী-পুরুষ।